कांग्रेसले १० वर्षभित्र पर्यटनको क्षेत्रमा कायापटल गर्ने आश्वासन बाँडेको छ । उसले दश वर्षमा नेपाल भित्रने पर्यटकको संख्या ३२ लाख पुर्‍याउने र त्यसै अनुसार पर्यटकीय क्षेत्र र पूर्वाधारको विकास गर्ने प्रतिबद्धता जनाएको छ । वाम गठबन्धनले १० वर्षमा ५० लाख पर्यकटक भित्र्याउने, ताप्लेजुङदेखि दार्चुलासम्म जोड्ने ‘हिमाली पर्यटकीय पदमार्ग’ बनाउँदै धार्मिक पर्यटनलाई पनि आय आम्दानीको गतिले स्रोत बनाउने उल्लेख गरेको छ । उसले पनि पर्यटकीय पूर्वाधारलाई उत्तिकै जोड दिने प्रतिबद्धता जनाएको छ ।
